kardosdrur/scandi-wiki huggingface dataset:
Nysa Kłodzka

Nysa Kłodzka (tysk: Glatzer Neiße eller Schlesische Neiße tjekkisk: Kladská Nisa) er en biflod til Oder i det sydvestlige Polen. Den har en længde på 195 km og den 21. længste flod i Polen. Oplandet er 4566 km² (3744 i Polen).

Nysa Kłodzka er delvist reguleret og har ofte ført til alvorlige oversvømmelser i de omkringliggende byer.

Byer langs Nysa Kłodzka 
(Tyske navne i parentes)
 Bardo (Wartha)
 Bystrzyca Kłodzka (Habelschwerdt)
 Kamieniec Ząbkowicki (Kamenz N.S.)
 Kłodzko (Glatz)
 Lewin Brzeski (Löwen)
 Międzylesie (Mittelwalde)
 Nysa (Neiße)
 Otmuchów (Ottmachau)
 Paczków (Patschkau)

Floder i Polen
Hundvåko

Hundvåkøy er den tredje største ø i Austevoll kommune i Vestland fylke i Norge. Som de fleste andre øer ud mod kysten er den kendetegnet af nøgne knolde, lyngheder og lidt skov. Øen er 11 kvadratkilometer og der bor omkring 500 mennesker der. Hovederhvervet er fiskeri, og fiskeopdræt er også et vigtigt erhverv, her som i resten af kommunen. Vildfår græsser ude hele året i lynghederne. Denne fårerace har overlevet i dette karrige landskab siden vikingetiden.

Kilder og henvisninger

Øer i Vestland
Austevoll
Floder i Frankrig

Floder i Frankrig

Frankrig métropolitaine

Guyane 
Liste over floderne i Guyane, sorteret efter længde. Alle floderne udmunder i Atlanterhavet.

Réunion 
Liste over floderne på Réunion, sorteret efter længde. Alle floderne udmunder i det indiske ocean.

Guadeloupe 
Liste over floderne på Guadeloupe, der er længere end 5 kilometer. Alle floderne løber på øen Basse-Terre.

Eksterne henvisninger 

 Sandre 
 Banque Hydro 
 Recherche de cours d'eau sur le Sandre 
 Association française des Établissements publics territoriaux de bassin

Kilder/Noter
Sira (flod)

Sira er en flod i Agder fylke i Norge. Floden har har sine kilder på Sirdalsheiene i grænseområderne til Agder og Rogaland. Herfra løber den mod syd gennem Sirdalen, passerer gennem de to langstrakte søer Sirdalsvatnet og Lundevatnet, før den munder ud i fjorden Åna ved Åna-Sira, og derfra videre ud i Nordsøen.

Sira blev reguleret til kraftproduktion sammen med nabofloden Kvina ved Sira-Kvina-utbyggingen. I Siras afvandingsområde ligger kraftværkerne Duge, Tjørhom, Tonstad og Åna-Sira. Tonstad kraftværk er Norges største målt efter produktion, med en årsproduktion på 3.650 GWh.

Referenser 

Flekkefjord
Vandløb i Agder
Hans Staal Lützen

Hans Staal Lützen (født 31. maj 1774 på Ringstedgaard, død 28. december 1851) var en dansk officer.

Forældrene var revisor i Rentekammeret Søren Lützen og Magdalene Sophie født Staal. Han blev volontær kadet i Flåden i 1784, kadet 1787, 1794 sekondløjtnant og 1799 premierløjtnant. Han deltog med blokskibet Dannebrog i slaget på Reden 1801 og modtog 2. april 1802 Erindringsmedaljen for Slaget på Reden

Tidligt blev han adjudant hos kronprinsen (Frederik VI), der 1807 fik ham afskediget af Marinen, men samtidig udnævnt til premierløjtnant i Slesvigske Rytterregiment fra 1805 og til ritmester fra 1807. Han forblev hos kronprinsen og ledede efter kampen ved Køge 1807 troppetransporterne fra Femern til Lolland. 1808 blev han ansat i Generalstaben, og her avancerede han 1809 til major, 1816 til oberstløjtnant og 1826 til oberst. Et halvt år senere blev han, uden nogen sinde at have forrettet tjeneste i geleddet, inspektør over kavaleriet, 1826 kammerherre, 1. november 1828 Kommandør af Dannebrog (før det var han 27. januar 1815 blevet Ridder af Dannebrog og 16. maj 1825 Dannebrogsmand). Han blev afskediget 1831 og blev da kommandant i Nyborg; fik 1840 generalmajors titel. Kort efter Krigsministeriets oprettelse 1848 blev han afskediget som kommandant. Han døde 28. december 1851. Gift med Marie Laurentia født Habersdorff (døbt i Bergen 15. marts 1773, død 23. september 1808), datter af sorenskriver Johannes Habersdorff og Anna Sophie født Hassing.

Lützen er gengivet i et posthumt portrætmaleri fra 1853 af Carl Fiebig (Det Nationalhistoriske Museum på Frederiksborg Slot).

Kilder 
 Johan Lesser, "Hans Staal Lützen", i: C.F. Bricka (red.), Dansk Biografisk Lexikon, København: Gyldendal 1887-1905.
 T.A. Topsøe-Jensen og Emil Marquard, Officerer i den dansk-norske Søetat 1660-1814 og den danske Søetat 1814-1932, bind 2, København: H. Hagerups Forlag 1935, s. 144.

Eksterne henvisninger 
 

Generalmajorer fra Danmark
Kommandører af 1. grad af Dannebrog
Danskere i 1700-tallet
Danskere i 1800-tallet
Personer i Dansk Biografisk Leksikon
Kavaleriofficerer fra Danmark
Kammerherrer fra Danmark
Søofficerer fra Danmark
Personer i Englandskrigene fra Danmark-Norge
Søer i Frankrig

Søer i Frankrig

Naturlige søer og damme

Kunstige søer og damme

Kystnære søer og damme
Folketingsmedlemmer valgt i 1990

Folketingets medlemmer (MF) tæller 179 medlemmer (mandater). Heraf er to fra Færøerne og to fra Grønland. Medlemmerne vælges fra 19 valgkredse for en periode på fire år.

Alfabetisk liste over Folketingets medlemmer valgt ved folketingsvalget den 12. december 1990.

De valgte medlemmer 


Parti- og personskift i perioden 1990-94

Partiskift

Personskift

Referencer 

1990
1990
Edifício Altino Arantes

Edifício Altino Arantes er en 161 meter høj skyskraber i São Paulo.

Bygningen blev opført som hovedkvarter for "Bank of the State of São Paulo" (Banespa) mellem 1939 og 1947, og var den højeste bygning i Säo Paulo indtil opførelsen af Edifício Itália.

Eksterne henvisninger 

Skyskrabere i Brasilien
São Paulo
Rudolph Wulff

Peter Wilhelm Rudolph Wulff (5. juli 1838 i Rønne – 31. marts 1896 i Aarhus) var en dansk købmand og konsul.

Rudolph Wulffs forældre var købmand Theodor Emil Wulff og Cathinca Marie Henriette født Berg. Efter at have gået i latinskolen i Rønne kom han i handelslære, først i Rønne og senere i Stubbekøbing. Derefter uddannede han sig videre i udlandet og var i flere år ansat hos Henrik Pontoppidan i Hamborg, hvorefter han havde plads i West Hartlepool. 1865 etablerede han sig i Aarhus sammen med købmand Bech, men fra 1867 arbejdede han alene. 1870 oprettedes i Aarhus under navnet "Adler, Wulff & Meyer" et handelshus, hvis indehavere var firmaet D.B. Adler & Co. i København og H. Meyer og Wulff i Aarhus. Denne forretning omdannedes 1874 til en bank, Jydsk Handels- og Landbrugsbank, i hvis direktion Wulff havde sæde til 1876. Fra dette år indtil sin død førte han købmandsforretning under navnet Rudolph Wulff. Med stor energi og dygtighed bragte han denne forretning op til at blive en af de betydeligste i Jylland. Som medindehaver af firmaet Adler, Wulff & Meyer havde han deltaget i stiftelsen af "Aarhus Palmekjærnefabrik" (Aarhus Oliefabrik), og i 1889 oprettede han sammen med de københavnske firmaer Thøger From og Jørgen Jensen Det Danske Petroleums Aktieselskab. Wulff var engelsk vicekonsul og var fra 1893 til sin død medlem af Aarhus Byråd og af havneudvalget. I begyndelsen af 1890'erne var han formand for Handelsforeningen i Aarhus.

10. september 1865 ægtede han sin kusine Ida Marie Wulff, datter af købmand Peter Wilhelm Wulff i Stubbekøbing.

Han er begravet i Aarhus.

Ekstern henvisning 
 Aarhus Kommune: Peter Wilhelm Rudolph Wulff

Medlemmer af Aarhus Byråd
Grosserere fra Danmark
Bankdirektører fra Danmark
Danskere i 1800-tallet
Personer fra Rønne
Diplomater fra Storbritannien
Personer i Dansk Biografisk Leksikon
Renografi

Renografi er en nuklearmedicinsk metode til at undersøge nyrernes funktion og afløb.

Ved at sprøjte et radioaktivt mærket sporstof ind i en armvene og derefter måle og billedliggøre nyrerne ved hjælp af et gammakamera, kan man vurdere nyrernes indbyrdes funktion og om der er afløbshindring, som f.eks. en nyresten eller en tumor, der klemmer på urinvejene. Renografi kan også anvendes til udredning af årsager til forhøjet blodtryk.

Eksterne henvisninger 
Netpatient, opslag: renografi

Diagnostik
Pauls Stradiņš

Pauls Stradiņš (17. januar 1896 i Viesīte i Guvernement Kurland – 14. august 1958 i Riga i Lettiske SSR) var en lettisk kirurg og det lettiske sundhedsvæsens organisator samt professor ved Letlands Universitet og Rigas Medicinske Institut. Stradiņš var i mange år leder af Rigas 2. Sygehus, og forvandlede det efterhånden til et moderne hospital og undervisningsinstitution, i dag Paula Stradiņa Kliniske Universitetshospital. Ikke langt fra hospitalet grundlagde og ledede Stradiņš et medicinsk institut for videnskabelig forskning i biologisk og eksperimentel medicin. Stradiņš oprettede en privat samling af medicinhistorisk materiale, der senere blev til Pauls Stradiņš Medicinhistoriske Museum.

Kilder

Eksterne henvisninger 
 Pauls Stradiņš Medicinhistoriske Museums side om Pauls Stradiņš  

Personer fra Kurland
Kirurger fra Letland
Videnskabsfolk fra Letland
Knogleskintigrafi

Knogleskintigrafi er en nuklearmedicinsk metode til at vurdere sygdomme eller tilstande i skelettet. Ved at sprøjte et radioaktivt sporstof ind i en armvene og efter et stykke tid måle og visualisere optagelsen i skelettet og eventuelt bløddele ved hjælp af et gammakamera, kan sygdomsprocesser identificeres og vurderes.
Knogleskintigrafi er velegnet til at påvise spredning af kræftsygdomme til knoglesystemet. Dette gælder blandt andet blærehalskirtelkræft og brystkræft.
Knogleskintigrafi kan også anvendes til at påvise en bred vifte af led- og knoglesygdomme (inklusive infektioner i knogler og led) samt stofskiftesygdomme (bl. andet D-vitaminmangel og forhøjet stofskifte). Knogleskintigrafi kan også anvendes til at påvise betændelsestilstande som f.eks. Charcotfod.

Nuklearmedicin
Diagnostik
Sentinel node skintigrafi

Sentinel node skintigrafi anvendes til at kortlægge lymfeafløbet fra en svulst eller et operationsområde, hvor der har været en svulst. Ved at indsprøjte et radioaktivt mærket sporstof i eller omkring svulsten, i huden over svulsten eller i et område, hvor der har været en svulst kan man med et gammakamera påvise hvilke lymfeknuder, der modtager afløb fra svulsten.

Metoden bruges til at planlægge operationer, hvor fjernelse af lymfeknuder, som modtager afløb fra en svulst, skal fjernes. Teknikken anvendes især ved modermærkekræft og brystkræft, men kan også anvendes ved f.eks. kræft i penis og livmoderhals.

Se også
Skildvagtslymfekirtel

Onkologi
Jobst Gerhard von Scholten

Jobst Gerhard von Scholten (1. oktober 1723 i Flensborg – 11. september 1786 på Ødstedgård, Bredstrup Sogn) var en dansk officer.

Han var søn af general Henrik von Scholten og Louise von Brockdorff og sluttede sin karriere i hæren som generalmajor. 1768 var han blevet chef for holstenske gevorbne infanteriregiment. 23. april 1777 blev han naturaliseret som dansk adelsmand.

17. januar 1749 ægtede han Adelgunde Elisabeth Amalie von Kleist (26. april 1728 – 29. januar 1778). Blandt hans 11 børn var Louise Henriette Elisabeth von Scholten (1749-1774), som var gift med kammerherre, greve Jørgen Ditlev Trampe (1749-1793) til Urup m.m., toldinspektør, kammerjunker Frederik Christian von Scholten (1757-1840), oberst, generalkrigskommissær Bendix Dionysius Augustus von Scholten (1763-1824) og guvernør på St. Thomas, oberst Casimir Wilhelm von Scholten (1752-1810).

Kilder 
 H.W. Harbou, "Slægten von Kleist i Danmark", Personalhistorisk Tidsskrift, 1897. Online-udgave (PDF)

Personer fra Flensborg
Generalmajorer fra Danmark
Danskere i 1700-tallet
Jobst Gerhard
Speak (film)

Speak er en amerikansk film fra 2004 med Kristen Stewart i hovedrollen. Filmen er baseret på Laurie Halse Anderson prisvindende roman af samme navn. Filmen er instrueret af Jessica Sharzer.

Eksterne links 
 

Amerikanske film fra 2004
Dramafilm fra USA
Film baseret på bøger
M1-hjelm

M1-hjelmen (i Danmark m/48) er en kamphjelm, som benyttedes af det amerikanske militær fra 2. verdenskrig og frem til 1985, hvor en afløser blev fundet i forbindelse med PASGT-systemet. I mere end 40 år var M1-hjelmen standardudstyr for de amerikanske hær- og flådestyrker, og den blev et ikon for det amerikanske militær, med et design som inspirerede andre militære styrker rundt om i verden.

M1-hjelmen indførtes i 1941 for at afløse brodiehjelmen. Mere end 22 millioner M1-hjelme i stål fremstilledes til og med september 1945, og en produktion af endnu én million hjelme fandt sted i årene 1966–67 i forbindelse med Vietnamkrigen.

Dansk M/48 
I det danske militær blev hjelmen indført som stålhjelm m/48.

Referencer

Eksterne henvisninger 

Kamphjelme
Etableret i 1941
Knut Steen

Knut Steen (19. november 1924 i Oslo i Norge – 22. september 2011) var en norsk billedhugger, uddannet ved Statens Kunstakademi under Per Palle Storm og Stinius Fredriksen. Han var bosat i Carrara i Italien siden 1973.

I alt har han mere end tredive udsmykninger i Norge. Han er kendt for et højt antal skulpturer, offentlige udsmykninger og udsmykninger af skibe, ofte i overgangen mellem det figurative og det abstrakte. Blandt hans mest kendte monumenter kan nævnes Rudolf Nilsen i Oslo fra 1953, Hvalfangstmonumentet i Sandefjord fra 1960, Nike i Tromsø fra 1967, Oppgangssaga i Hønefoss fra 1979, Aurora i Oslo fra 1982, Olav Kyrre i Bergen fra 1998, og Kong Olav i Gulen fra 2006.

Knut Steen voksede op i bydelen Kampen i Oslo og var den ældste af fire søskende. Faderen var vognmand og satte drengen tidligt i arbejde, blandt andet med at køre affald. Han spillede senere trompet i et jazzorkester, fik arbejde i et reklamebureau og kom ind på Statens Håndverks- og Kunstindustriskole i 1944, derefter på Statens Kunstakademi.

Knut Steen har udført arbejder i granit, beton, bronze, stål og marmor, i 1970-erne også grafik. Han efterstræbte skønheden og udtrykte selv en trang til at "få bronzen til at synge og marmoren til at svæve".

I 2006 blev han omtalt offentlig flere gange, fordi en 8 meter høj statue af Kong Olav som han havde lavet på bestilling af Oslo kommune blev underkendt , blandt andet fordi statuens løftede højre arm kunne minde om en romersk hilsen. Selv fremførte Steen, at det var denne positur kong Olav var kendt for når han hilste på folket. Statuen skulle egentlig have været placeret på Rådhuspladsen i Oslo. Steen gav først udtrykk for, at han havde ønsket at gravlægge statuen i Italien da Oslo ikke ville have den, men efter at en række norske kommuner viste interesse for statuen valgte han i stedet Skjerjehamn i Gulen kommune. Statuen blev avsløret under Utkantfestivalen den 4. august 2007.

I januar 2008 blev Steen udnævnt til Ridder 1. klasse af Sankt Olavs Orden for sin indsats som billedhugger. Steen blev i 2007 udnævnt til kommandør af Ordenen den italienske solidaritets stjerne.

I Sandefjord blev en skulpturpark med Steens værker åbnet på Anders Jahres tidligere ejendom den 24. juni 2009. Steen stod også bag Hvalfangstmonumentet i samme by. Det blev opført af ham i perioden 1955–60. Steen er knyttet til Sandefjord ikke bare på grund af Hvalfangstmonumentet, men også fordi han boede dér store dele af sit liv.

Kildehenvisninger

Eksterne henvisninger 

 Knut Steens hjemmeside
 Kulturnett
 Olav Kyrre 

Billedhuggere fra Norge
Riddere af 1. klasse af Sankt Olavs Orden
Rudolph Collstrop

Rudolph Collstrop (1. april 1812 – 17. november 1877) var en dansk tømmerhandler og politiker.

Han var søn af Lauritz Collstrop (1780-1823) og arvede faderens tømmerhandel, som 23. juni 1838 formelt blev grundlagt som firmaet Collstrop. I 1875 optoges Rudolph Collstrops søn, Andreas Collstrop (1847-1933), som partner, og sønnen overtog virksomheden 1877 og drev den til sin død. 

Rudolph Collstrop var major i borgervæbningen og medlem af Københavns Borgerrepræsentation fra 1855 til sin død.

Kilder 
 Oversigt over borgerrepræsentanter – C

Grosserere fra Danmark
Medlemmer af Københavns Borgerrepræsentation i 1800-tallet
Romersk hilsen

Romersk hilsen () er en hilsen, som benyttedes i Romerriget. Den udføres ved at højre arm holdes lige ud i en omtrent 45 graders vinkel, med håndfladen ned og fingrene samlet. Man kan blandt andet se brugen af denne hilsen på billedrelieffene på Trajansøjlen i Rom. Andre hævder, at forestillingen om en lignende romersk tradition skyldes en misforståelse fra romantikken, som blev forstærket blandt andet gennem Jacques-Louis Davids klassiske maleri "Horatiernes ed" fra 1784.

Den romerske hilsen blev taget i brug af de italienske fascister under ledelse af Benito Mussolini fra 1919 for at trække linjer tilbage til gammel storhed. Skikken blev også taget op af det tyske nazistparti i 1923. Deres "hitlerhilsen" blev obligatorisk fra 1926. Også andre politiske højrebevægelser tog varianter af den romerske hilsen i brug.

Hilseformer
Hilsen
Frederik Castonier

Frederik Julius Christian Castonier (16. april 1761 i Fredericia – 20. maj 1838 sammesteds) var en dansk officer.

Han var en søn af Heinrich Sigismund Castonier, skænkedes officersfelttegnet på vuggen som faddergave af Frederik V og Juliane Marie, efter hvem han er opkaldt. 1762 blev han fændrik ved Danske Livregiment, 1763 ved Livgarden, 1770 sekondløjtnant ved Danske Livregiment, 1772 premierløjtnant, 1782 forsat til møenske regiment og samme år kaptajn, 1785 forsat til jyske infanteriregiment og derfra 1790 til fynske infanteriregiment, 1798 major, 1805 oberstløjtnant, 1810 oberst. 1812 indlemmedes den bataljon af regimentet, som han kommanderede, i den på sydgrænsen opstillede armédivision, og han deltog med hæder i dennes kampe det følgende år, i hvilket han udnævntes til chef for 3. jyske infanteriregiment. 1815 blev han Ridder af Dannebrog og førte brigade i det første auxiliærkorps, der drog mod Frankrig, blev 1817 generalmajor, 1819 chef for fynske infanteriregiment og kommandant i Fredericia, 1823 kommanderende general ad interim i Nørrejylland, 1824 Dannebrogsmand, 1826 hædret med Kommandørkorset, 1829 med Storkorset af Dannebrog og 1834 udnævnt til generalløjtnant.

Castonier har et smukt lov på sig som en dygtig soldat og en hædersmand i alle måder. Nedad til førte han et skarpt regimente, men hans hjerte som hans pung stod stedse åben såvel for hans undergivne som hans venner, og opad til skyede han ikke at tage et ansvar eller frygtede for at lade sandheden komme frem til de højeste steder. Ved sådanne lejligheder lod hans medfødte hidsige og opbrusende temperament ham ikke altid veje sine ord, og mere end én gang har Frederik VI reskriberet Kollegiet, at Castonier skulle tildeles "en velfortjent belæring for upassende Skrivemaade"; men han mistede derfor ingen sinde kongens yndest og tillid, på hvilken der i 1834 blev givet ham et stort bevis, ved at prins Frederik af Danmark, senere Frederik VII, da underlagdes ham som kommandør for fynske regiment, hvis chefspost Castonier vedblev at beklæde. Han døde i Fredericia 20. maj 1838.

Han var 2 gange gift: Ca. 1792 ægtede han Elisabeth Augusta Christiane Bruun (3. november 1766 – 14. april 1829), en datter af justitsråd Johan Ludvig Bruun til Krogsgård, og 1830 i sit 69. år giftede han sig med den 62årige Frederikke Louise von Heinen, f. Dinesen (død 1832), der var en datter af justitsråd Anders Dinesen til Gyldenholm og enke efter 2. ægteskab med kammerherre Albert Christopher von Heinen (d. 1814) til Fraugdegård og Hollufgård.

Der findes et portrætmaleri fra 1827 af R.N. Nielsen (stik derefter af samme) i familieeje. Miniature 1832 af Christian Petersen ligeså.

Kilder 
 S.A. Sørensen, "Frederik Castonier", i: C.F. Bricka (red.), Dansk Biografisk Lexikon, København: Gyldendal 1887-1905.
 Milit. Repertorium 1838.
 Niels Christian Øst, Materialier til et dansk biogr.-lit. Lexicon, s. 1108.
 C.T. Sørensen, Kampen om Norge.

Frederik
Generalløjtnanter fra Danmark
Personer fra Fredericia
Storkors af Dannebrog
Personer i Napoleonskrigene fra Danmark-Norge
Danskere i 1700-tallet
Danskere i 1800-tallet
Personer i Dansk Biografisk Leksikon
Ulysses Kay

Ulysses Simpson Kay (7. januar 1917 i Arizona – 20. maj 1995 i New Jersey USA) var en amerikansk komponist.

Kay studerede under Howard Hanson, Bernard Rogers og Paul Hindemith. Han skrev i neoklassisk stil, og har skrevet 2 symfonier, 5 operaer, kammermusik, kor og vokalmusik, og en del orkestermusik.

Udvalgte værker 

 Symfoni "Sinfonia" (1950) - for orkester
 Symphony nr. 1 (1967) - for orkester
 Koncert (1948) - for orkester
 "Fantasivariationer" (1963) - for orkester
 Chariots (19? ) – for orkester
 Suite (1947) - for strygeorkester
 "Jonglør af Vor Frue" (1956) - opera
 "Capitoline Venus" (1969) - opera
 "Jubilæum" (1974-1976) - opera
 "Frederick Douglass" (1979-1985) - opera
 3 strygekvartetter (19?, 1956, 1961)

Kilde 
 Om Ulysses Kay 

Komponister fra USA
Nordiske korsflag

Nordiske korsflag (undertiden skandinaviske korsflag) er en gruppe flag, der almindeligvis forbindes med Norden, hvor flagmønsteret opstod. Flagene har et gennemgående kors med den lodrette stribe i korset forskudt mod flagstangen.

Det første flag med denne udformning var det danske Dannebrog. Derefter fulgte Sverige, Norge, Finland, Island og enkelte undernationale enheder i disse lande. Norges flag var det første nordiske korsflag med tre farver. Selv om mange flag bruger det samme mønster, har de forskellig historie og symbolik.

Flere nationale mindretal i lande omkring Østersøen er efter Sovjetunionens opløsning begyndt at anvende variationer af nordiske korsflag, blandt andet for at styrke forbindelserne til de skandinaviske lande og hævde en baltisk identitet, fri fra russisk indflydelse.

De nordiske landes nationalflag

Autonome regioner med nordiske korsflag

Andre nordiske korsflag

Uofficielle lokalflag i Norden

Danmark

Sverige

Finland

Andre regioner uden for de nordiske lande med nordiske korsflag

Finsk-ugriske folk

Frisland

Andre

Tidligere nordiske korsflag

Norge

Sverige

Fodnoter 

Flag
Korsflag
 
Kristne symboler
Sophus Conradin Raphael Wulff

Sophus Conradin Raphael Wulff (21. juni 1843 i København – 16. juni 1887 i Gentofte) var en dansk legatstifter.

Han var søn af justitsråd, kasserer i kongerigets ministerier Peter Vilhelm Raphael (10. september 1807 – 13. august 1878); denne, hvis navn var knyttet til Jødefejden, fik navneforandring som betingelse for at få en meget betydelig arv efter en købmand Wulff; moderen hed Caroline Vilhelmine Unna (ca. 1813-1876). Han blev student 1861, privat dimitteret, tog året efter filosofikum og studerede derefter jura, dog uden at opnå embedseksamen. Han foretog mange rejser i udlandet, men havde ellers ophold i Gentofte, hvor han døde ugift som rentier 16. juni 1887. Sin store arvede formue, over 1 million kroner, anvendte han til et legat for forskellige almennyttige stiftelser nærmest knyttede til København og Gentofte.

Han er begravet på Gentofte Kirkegård.

Kilder 
 Sofus Elvius, "Sophus Conradin Raphael Wulff", i: C.F. Bricka (red.), Dansk Biografisk Lexikon, København: Gyldendal 1887-1905.
 H.R. Hiort-Lorenzen, Repertorium over Legater og Stiftelser i Danmark I, 386.

Eksterne henvisninger 
 

Danskere i 1800-tallet
Personer fra København
Jøder fra Danmark
Legatstiftere fra Danmark
Filantroper fra Danmark
Personer i Dansk Biografisk Leksikon
Emory University

Emory University er et anset, privat universitet beliggende i Atlanta, Georgia, USA. 

Universitetet blev grundlagt i 1836. Newsweek udpegede Emory University som et af 25 "New Ivies" i 2006.

Fakulteter 
 Emory College of Arts and Sciences
 Oxford College
 Goizueta Business School 
 Laney Graduate School
 Emory University School of Law
 Emory University School of Medicine
 Nell Hodgson Woodruff School of Nursing
 Rollins School of Public Health
 Candler School of Theology

Eksterne henvisninger 

 
Universiteter i USA